อาลัย “โชคชัย บูลกุล” เจ้าของตำนาน “ฟาร์มโชคชัย” เสียชีวิตอย่างสงบวัย 85 ปี
“โชคชัย บูลกุล” เจ้าของฟาร์มโชคชัย อ.ปากช่อง จ.นครราชสีมา เสียชีวิตอย่างสงบวัย 85 ปี
“โชคชัย บูลกุล” เจ้าของฟาร์มโชคชัย อ.ปากช่อง จ.นครราชสีมา เสียชีวิตอย่างสงบวัย 85 ปี
30 ก.ย. 2565

ผู้สื่อข่าวรายงานว่า วันนี้ (30 ก.ย.65) นายโชคชัย บูลกุล เจ้าของฟาร์มโชคชัย อายุ 85 ปี บิดาของนายโชค บูลกุล ได้เสียชีวิตลงแล้วด้วยอาการสงบ เมื่อเวลาประมาณ 12.10 น. ของเมื่อวันที่ 29 ก.ย. 65 ที่ผ่านมา
สำหรับ นายโชคชัย ถือเป็นนักธุรกิจที่มีชื่อเสียงด้านการปศุสัตว์ และเป็นผู้พัฒนาอสังหาริมทรัพย์ จบการศึกษาด้านการปศุสัตว์จากมหาวิทยาลัยคอร์เนลล์ สหรัฐอเมริกา
โดย นายโชคชัย เป็นบุตรชายของ นายมา และนางบุญครอง บูลกุล โดยนามของทั้งคู่เป็นที่มาของศูนย์การค้ามาบุญครอง ทั้งนี้นายโชคชัย สมรสกับ นางสุจริต บูลกุล มีบุตรชาย 3 คน คือ นายโชค บูลกุล, นางสาวอร บูลกุล และนายชัย บูลกุล
ส่วนธุรกิจของนายโชคชัย ที่หลายคนรู้จักกันดีนั่นก็คือ “ฟาร์มโชคชัย” ที่เป็นฟาร์มโคนม ที่มีชื่อเสียงที่ตั้งอยู่บนถนนมิตรภาพ อ.ปากช่อง จ.นครราชสีมา ซึ่งมีทั้งโชคชัยสเต็กเฮ้าส์ และนมสดพาสเจอไรซ์ ในยี่ห้อฟาร์มโชคชัย